Sakari Tuomioja

Sakari Severi Tuomioja (Tampere, 1911ko abuztuaren 29a – Helsinki, 1964ko irailaren 9a) finlandiar politikari eta diplomazialaria izan zen, Finlandiako lehen ministroa 1953tik 1954ra.

Zuzenbidean doktoratu ondoren, abokatu lanetan aritu zen eta, ondoren, Finantza Batzordeko idazkaria izan zen 1930eko hamarkadan.

Alderdi Aurrerakoiko kide izan zen eta 1944tik 1945era Finantza ministro izan zen Juho Kusti Paasikiviren gobernuan eta 1950etik 1951ra Merkataritza eta Industria ministro eta 1950etik 1952ra Kanpo Arazoetako ministro Urho Kekkonenen gobernuetan. 1950ean, bost urteko merkataritza akordioa sinatu zuen Sobietar Batasunarekin. 1956an Kekkonenek dimisioa eman ondoren, Tuomioja hurrengo urteko hauteskundeak arte iraun zuen gobernu bat osatzeaz arduratu zen. 1956ko hauteskunde presidentzialetan hirugarren geratu zen.

Finlandiako Bankuko gobernadorea izan zen 1954tik 1955era, eta ondoren diplomaziari ekin zion. 1955etik 1957ra Finlandiako enbaxadorea izan zen Londresen eta 1961etik 1964ra Finlandiako enbaxadorea Stockholmen.

Nazio Batuentzat ere lan egin zuen. 1957tik 1960ra Nazio Batuen Europarako Ekonomia Batzordeko idazkari nagusia izan zen, eta 1959tik 1961era Laosko Ekonomia Batzordea zuzendu zuen. U Thant-ek bitartekari izendatu zuen 1964ko apirilean Zipreko krisian. Tuomiojak garuneko odoljarioa izan zuen Zipren 1964ko abuztuan, eta Helsinkira eraman zuten. Irailean hil zen.

Kategoria:Finlandiako lehen ministroak
Kategoria:Diplomazialariak
Kategoria:Helsinkin hildakoak
Kategoria:Finlandiako abokatuak